google/wiki40b huggingface dataset:
Οστένδη

Ιστορία

Η Οστένδη είναι Βέλγικη πόλη περίπου 70.000 κατοίκων, η μεγαλύτερη στη Βελγική ακτή. Παλαιότερα, δεν ήταν τίποτα περισσότερο από ένα μικρό χωριό χτισμένο στο ανατολικό τέλος (Ολλανδικά: oost-einde) ενός νησιού (που ονομαζόταν Τέστερεπ) μεταξύ της Βόρειας Θάλασσας και μια παραλιακής λίμνης. Αν και μικρό, το χωριό αναπτύχθηκε σε πόλη γύρω στο 1265 όταν οι κάτοικοι απέκτησαν το δικαίωμα να διατηρήσουν αγορά και να κτίσουν μια αίθουσα αγοράς. 
Η μεγαλύτερη πηγή εισοδήματος για τους κατοίκους ήταν, φυσικά, η αλιεία. Η ακτογραμμή της Βόρειας Θάλλασας ήταν πάντα ασταθής και το 1395 οι κάοικοι αποφάσισαν να χτίσουν μια νέα Οστένδη πίσω από μεγάλα προχώματα και ακόμη μακρύτερα από την συνεχώς απειλητικη θάλασσα. 
Η στρατηγική θέση στην ακτή της Βόρειας Θάλασσας είχε μεγάλα πλεονεκτήματα για την Οστένδη ως λιμάνι αλλά αποδείχτηκε επίσης πηγή προβλημάτων. Η πόλη συχνά καταλαμβανόταν, καταστρεφόταν και υφίστατο λεηλασίες και βιαοπραγίες από κατακτητές εχθρούς. Μετά την ανεξαρτησία τους από την Ισπανική Αυτοκρατορία, είχαν διατηρηθεί οι Ολλανδοί.
Μετά από αυτή την εποχή η Οστένδη μετεβλήθη σε λιμάνι κάποιας σημαντικότητας. Το 1722 οι Ολλανδοί έκλεισαν την είσοδο στο λιμάνι της Αμβέρσας. Επομένως, η Οστένδη αναπτύχθηκε σε σημαντικότητα γιατί η πόλη παρείχε μια εναλλακτική είσοδο στη θάλασσα. Οι Νότιες Κάτω Χώρες (σημερινό Βέλγιο) είχαν γίνει μέρος της Αυστριακής Αυτοκρατορίας. Ο Αυστριακός Αυτοκράτορας Κάρολος ΣΤ' παραχώρησε στην πόλη το εμπορικό μονοπώλιο με την Αφρική και την Άπω Ανατολή. Η Oostendse Compagnie (εμπορική εταιρεία Οστένδης) απέκτησε το δικαίωμα να ιδρύει αποικίες υπερπόντια. Ωστόσο, το 1727 η Oostendse Compagnie αναγκάστηκε να σταματήσει τις δραστηριότητές στη εξαιτίας της Βρετανικής και Ολλανδικής πίεσης. Η Ολλανδία και η Βρετανία δεν επέτρεπαν ανταγωνιστές στο διεθνές εμπορικό επίπεδο. 
Σε μεταγενέστερη περίοδο το λιμάνι της Οστένδης συνέχισε να επεκτείνεται εξαιτίας της βελτίωσης της λιμενικής αποβάθρας, καθώς και των συνδέσεων με την ενδοχώρα. Το 1838 μια σιδηροδρομική σύνδεση με τις Βρυξέλλες κατασκευάστηκε. Η Οστένδη έγινε διαμετακομιστικό λιμάνι για την Αγγλία το 1846 όταν το πρώτο φέρρυ έπλευσε για το Ντόβερ. Πολυ σημαντικό για την εικόνα της πόλης ήταν η προσοχή που επέδειξαν σ'αυτήν οι Βέλγοι βασιλιάδες Λεοπόλδος Α' του Βελγίου και Λεοπόλδος Β' του Βελγίου. Και οι δύο συνήθιζαν να περνούν τις διακοπές τους στην Οστένδη. Σημαντικά μνημεί και επαύλεις χτίστηκαν για να ευχαριστήσουν τη βασιλική οικογένεια. Ακολούθησε το υπόλοιπο του αριστοκρατικού Βελγίου και σύντομα η Οστένδη έγινε γνωστή ως "Η Βασίλισσα των Βελγικών παραθαλάσσιων θερέτρων".
Η σημαία φέρει τα χρώματα κόκκινο (πάνω) και κίτρινο (κάτω).
Στους διάσημους κατοίκους της Οστένδης περιλαμβάνονται ο σουρρεαλιστής ζωγράφος Ρενέ Μαγκρίτ, ο ζωγράφος Τζέιμς Ένσορ και ο τραγουδιστής Μάρβιν Γκέι.
Στέφανος Μαυρογένης

Βιογραφία

Γεννήθηκε στην Μύκονο το 1750 και ήταν γιος του Δημητρίου Μαυρογένη και της Ειρήνης Καλογερά. Καταγόταν από την αριστοκρατική οικογένεια των Μαυρογένηδων, η οποία ήταν κλάδος της οικογένειας Μοροζίνι. Ήταν ανιψιός του Νικολάου διερμηνέα του στόλου και πρίγκιπα της Βλαχίας.
Διορίστηκε δραγουμάνος του στόλου (en) και συνόδευσε τον ναύαρχο Χασάν Τζεζάερλη στην εκστρατεία της Αιγύπτου κατά των Μαμελούκων το 1786. Επίσης ήταν μεσολαβητής της Υψηλής Πύλης με τον Λάμπρο Κατσώνη. Στις 17 Μαΐου 1788 διορίστηκε Μέγας Λογοθέτης του Πατριαρχείου αντικαθιστώντας τον Αλέξανδρο Μάνο. Οι σχέσεις του με τον θείο του Νικόλαο Μαυρογένη ήταν προβληματικές με αποτέλεσμα το 1790 να εξοριστεί στην Ρόδο. Με την επιστροφή του στην Κωνσταντινούπολη, αποσύρθηκε στο παλάτι του στα Θεραπειά, όπου έμεινε αδρανής για ένα μεγάλο χρονικό διάστημα. Το 1821 και ενώ η επανάσταση των Ελλήνων είχε ξεσπάσει, εμφανίζεται και ζητάει να επανέλθει στη θέση του Μεγάλου Λογοθέτη, την οποία κανένας Φαναριώτης δεν ήθελε εκείνη τη χρονική στιγμή. Τελικά οι Τούρκοι τον αποκεφάλισαν, την ίδια ημέρα που κρέμασαν τον Πατριάρχη Γρηγόριο Ε΄.
Ήταν παντρεμένος με την Ζαφείρα Σούτσου και είχε τέσσερα παιδιά. Ανιψιά του ήταν η Μαντώ Μαυρογένους.
Γιώργος Βαρλάμος

Βιογραφικά στοιχεία

Γεννήθηκε στην Πάρο το 1922. Σπούδασε στην Ανώτατη Σχολή Καλών Τεχνών της Αθήνας με δάσκαλο τον Γιάννη Κεφαλληνό, και αργότερα, την δεκαετία του 1950, με υποτροφία σε αυτή του Παρισιού, και στο Τεχνικό Κολλέγιο Εστιέν. Έλαβε ειδίκευση σχετικά με την τεχνική του βιβλίου και τον σχεδιασμό γραμματοσήμων. Μελέτησε και ασχολήθηκε με όλα τα είδη της χαρακτικής. Εκτός από την χαρακτική, όμως, εικονογράφησε και πάνω από 200 βιβλία, αλλά και διάφορες αφίσες κοινωνικού περιεχομένου. Συμμετείχε σε διεθνείς εκθέσεις, έχοντας βραβευτεί σε πολλές από αυτές, ενώ το 1995 τιμήθηκε με βραβείο από την Ακαδημία Αθηνών. Πέθανε στις 14 Σεπτεμβρίου 2013.
Σκοποβολή

Η σκοποβολή είναι ένα άθλημα, που έχει τις ρίζες του βαθιά από τα προϊστορικά χρόνια. Βασική αφορμή για την ανάπτυξή της ήταν η ανάγκη του ανθρώπου προς επιβίωση, ιδιαίτερα στα προϊστορικά χρόνια, για το κυνήγι των θηραμάτων του. Για να είναι λοιπόν αποτελεσματικός στο κυνήγι, έπρεπε με κάποιο τρόπο να εκπαιδεύεται και να συνηθίζει το όπλο του, όπως αυτό εκφράζεται με την πάροδο του χρόνου και την συμβολή της τεχνολογίας.
Στην σύγχρονη μορφή του αθλήματος, αποκλειστικό ρόλο για την μετέπειτα εξέλιξή του έπαιξε το γεγονός οτι η σκοποβολή μπήκε στο πρόγραμμα των Ολυμπιακών αγώνων το 1896.
Η σύγχρονη πλέον αγωνιστική σκοποβολή χωρίζεται σε δύο μεγάλες κατηγορίες και παράλληλα σε δύο μεγάλες ομοσπονδίες. Η τοξοβολία εκπροσωπείται από την Ελληνική Φίλαθλο Ομοσπονδία Τοξοβολίας (Ε.Φ.Ο.Τ.) ενώ τα αεροβόλα και πυροβόλα όπλα από την Σκοπευτική Ομοσπονδία Ελλάδος (ΣΚ.Ο.Ε.).
Η σκοποβολή είναι πλούσια σε αγωνίσματα, με την πλειοψηφία τους να είναι Ολυμπιακά και εκπροσωπούνται ιεραρχικά από διεθνείς ομοσπονδίες.
Αλάγκιτσι (Κρέσεβο)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Λίλεστρoμ

Αθλητισμός

Η πόλη αποτελεί έδρα της ποδοσφαιρικής ομάδας Λίλεστρομ ΣΚ, η οποία συμμετέχει στο Πρωτάθλημα ποδοσφαίρου Νορβηγίας.
Εθνική Κολομβίας (ποδόσφαιρο ανδρών)

Ιστορία

Η Κολομβία συμμετείχε για πρώτη φορά σε τελική φάση για το Παγκόσμιο Κύπελλο, το 1962. Έκτοτε, συνολικά έχει πάρει μέρος σε τελική φάση της μεγαλύτερης διοργάνωσης του αθλήματος, έξι φορές, (το 1962, το 1990, το 1994, το 1998, το 2014 και το 2018), με καλύτερη θέση στην διοργάνωση του 2014, όπου έφτασε στους "8". Σε ότι αφορά, το Κόπα Αμέρικα, έχει συμμετάσχει σε 18 τελικές φάσεις, και το έχει κατακτήσει μια φορά, το 2001. Επίσης, έχει πάρει μέρος σε τρεις διοργανώσεις για το ΚΟΝΚΑΚΑΦ Γκολντ Καπ, όπου το 2000, έφτασε στον τελικό. Τέλος, έχει μια συμμετοχή στο Κύπελλο Συνομοσπονδιών ΦΙΦΑ, το 2003, όπου τερμάτισε 3η.

Στάδιο

Έδρα της εθνικής Κολομβίας είναι το Στάδιο Μετροπολιτάνο (χωρητικότητα 44.569 θέσεις), που βρίσκεται στην πόλη (και λιμάνι) Μπαρρανκίγια.

Στατιστικά

Την πρώτη θέση όλων των εποχών σε συμμετοχές κατέχει ο Κάρλος Βαλντεράμα, με 111 εμφανίσεις. Πρώτος σκόρερ όλων των εποχών είναι ο Ραδαμέλ Φαλκάο, με 34 γκολ.
Λευκό ρύζι

Το λευκό ρύζι ή κοινώς το άσπρο ρύζι (white rice) είναι η ονομασία που δίνεται στο αλεσμένο ρύζι στο οποίο έχουν αφαιρεθεί ο φλοιός (husk), το πίτουρο και το φύτρο. Αυτό αλλοιώνει τη γεύση, υφή και εμφάνιση του ρυζιού και βοηθά στην αποτροπή της αλλοίωσης ενώ παρατείνει τη διάρκεια αποθήκευσης. Μετά την άλεση, το ρύζι γυαλίζεται, καταλήγοντας σε ένα σπόρο με μια φωτεινή, λευκή, λαμπερή εμφάνιση.
Οι διαδικασίες άλεσης και στίλβωσης απομακρύνουν σημαντικές θρεπτικές ουσίες. Μια διατροφή βασισμένη στο μη εμπλουτισμένο λευκό ρύζι, αφήνει τους ανθρώπους ευάλωτους στην νευρολογική ασθένεια μπέρι-μπέρι (beriberi), που οφείλεται στην ανεπάρκεια της θειαμίνης (βιταμίνη B₁). Το λευκό ρύζι, συνήθως εμπλουτίζεται με μερικά από τα θρεπτικά συστατικά που απομακρύνθηκαν από αυτό κατά τη διάρκεια της επεξεργασίας του. Στις Ηνωμένες Πολιτείες, ο εμπλουτισμός του άσπρου ρυζιού με B₁, B₃ και σίδηρο, απαιτείται από το νόμο. Όπως συμβαίνει με όλα τα φυσικά τρόφιμα, η ακριβής διατροφική σύνθεση του ρυζιού, ποικίλλει ελαφρώς ανάλογα με την ποικιλία, τις συνθήκες του εδάφους, τις περιβαλλοντικές συνθήκες και τους τύπους των λιπασμάτων.
Σε διάφορες χρονικές περιόδους, αρχής γενομένης από τον 19ο αιώνα, το καστανό ρύζι και το άγριο ρύζι έχουν υποστηριχθεί ως πιο υγιεινές επιλογές. Το πίτουρο στο καφέ ρύζι, περιέχει σημαντικές διαιτητικές ίνες και το φύτρο περιέχει πολλές βιταμίνες και ανόργανα στοιχεία.
Τυπικά, 100 γραμμάρια άψητου ρυζιού, παράγουν περίπου 240 με 260 γραμμάρια μαγειρεμένων κόκκων, η διαφορά στο βάρος, οφείλεται στην απορρόφηση του μαγειρεμένου νερού.
Συνθήκη του Μπρέσλαου

Η συνθήκη του Μπρέσλαου αναφέρεται στην προκαταρκτική σύναψη ειρήνης ανάμεσα στην Αυστρία των Αψβούργων και το βασίλειο της Πρωσίας, η οποία τερμάτισε τον Α΄ Σιλεσιανό Πόλεμο. Οι όροι της συνθήκης υπογράφηκαν στις 11 Ιουνίου 1742 στην πρωτεύουσα της Σιλεσίας το Μπρέσλαου (Βρότσλαβ). Την Αυστρία εκπροσώπησαν απεσταλμένοι της αυτοκράτειρας Μαρίας Θηρεσίας, ενώ την Πρωσία ο βασιλιάς Φρειδερίκος Β΄.

Περιεχόμενο

Σύμφωνα με τους όρους της συνθήκης, τα σιλεσιανά δουκάτα παραχωρήθηκαν στην Πρωσία, εκτός από το δουκάτο του Τέσεν (Teschen) τις περιοχές του Τρόπαου (Troppau) και του Κρνοφ (Krnov) νότια του ποταμού Οπάβα και του νότιου τμήματος του δουκάτου του Νάισσε (Neisse). Όλες αυτές οι περιοχές οργανώθηκαν στην επαρχία της Αυστριακής Σιλεσίας. Επιπλέον ο Φρειδερίκος Β΄ προσάρτησε και την κομητεία του Κλάντσκο στη Βοημία. Η συνθήκη επικυρώθηκε από την Συνθήκη του Βερολίνου, με την οποία τερματίστηκε και επίσημα ο Α΄ Σιλεσιανός πόλεμος.
1611 Μπέγιερ

Φυσικά χαρακτηριστικά

Ο Μπέγιερ περιστρέφεται γύρω από τον εαυτό του μια φορά κάθε 10 ως 16 ώρες περίπου. Τα φυσικά χαρακτηριστικά του Μπέγιερ είναι άγνωστα.
Ίληξ

Περιγραφή

Φέρουν απλά, οδοντωντά φύλλα με αγκαθωτές παρυφές και συνήθως είναι δίοικα δηλαδή φέρουν μονογενή αρσενικά και θηλυκά  άνθη σε διαφορετικά φυτά.
Ο καρπός είναι δρύπη σαν βατόμουρο, που τρώγεται από τα πουλιά,  αλλά είναι τοξικός και μπορεί να προκαλέσει έμετους, κενώσεις ή σε μεγάλες ποσότητες ακόμα και το θάνατο αν καταναλωθεί από τον άνθρωπο.
Κάποια τροπικά είδη  απειλούνται με εξαφάνιση.

Ετυμολογία [εκκρεμεί παραπομπή]

Η επιστημονική ονομασία[ «ίληξ» προέρχεται από το λατινικό illex (ονόμ.) – illicis (γεν.) (= δελεάζων, απατηλός) που δεν πρέπει να συγχέεται με το illex (ονόμ.) – illegis (γεν.) (= άνομος) για την αριά (Quercus ilex), με το οποίο μοιάζουν τόσο πολύ σε βαθμό που συγχέονται μεταξύ τους.

Χρήσεις

Στον δυτικό πολιτισμό, το φυτό χρησιμοποιείται παραδοσιακά ως διακοσμητικό για τα Χριστούγεννα, ειδικά σε στεφάνια. Είναι το «ταίρι» του γκι (ιξός) και αποτελούν μαζί το παραδοσιακό χριστουγεννιάτικο δίδυμο. Το ξύλο του χρησιμοποιείται στην κατασκευή πεσσών για το σκάκι και επίσης για προσάναμμα. Πολλά φυτά χρησιμοποιούνται ευρέως ως διακοσμητικά σε κήπους και πάρκα. Από τα αποξηραμένα φύλλα του είδους Ilex paraguariensis (Ίληξ ο Παραγουαρινός), ιθαγενές της Νότιας Αμερικής, παρασκευάζεται το γνωστό αφέψημα μάτε ή αλλιώς τσάι της Παραγουάης .
Φορεκαριά (νομαρχία)

Γεωγραφία

Η Φορεκαριά βρίσκεται δυτικά της Γουινέας και νότια της Κιντιά. Συνορεύει στα βορειοανατολικά με την Κιντιά, στα βορειοδυτικά με τη Ντουμπρεκά, στα βόρεια με την Κογιά, στα νότια και νοτιοανατολικά με τη Σιέρρα Λεόνε και στα νοτιοδυτικά βρέχεται από τον Ατλαντικό.
Transistor (συγκρότημα)

Ζωντανές εμφανίσεις

Έχουν δώσει πολλές συναυλίες, ακόμα και σε "κλασσικούς" συναυλιακούς χώρους, όπως το Gagarin, ενώ έχουν παίξει ζωντανά και στην τηλεοπτική εκπομπή Ράδιο Αρβύλα.
Το 2009 άνοιξαν τις τρεις συναυλίες των James στην Θεσσαλονίκη.
Το 2010 έπαιξαν στο Rockwave Festival, δίπλα σε ονόματα όπως αυτά των Κωνσταντίνου Βήτα, Faithless, και Black Eyed Peas.
WrestleMania

Η WrestleMania (ελλ.: Μανία Πάλης) είναι μια ετήσια βραδιά αγώνων επαγγελματικής πάλης που διοργανώνεται από την εταιρεία WWE. Είναι το μεγαλύτερο Pay Per View της χρονιάς για τους φιλάθλους του αθλήματος και υπάρχει εδώ και 32 χρόνια. Είναι κάτι σαν το Τσάμπιονς Λιγκ για το ευρωπαϊκό ποδόσφαιρο. 
Η πρώτη διοργάνωση της 'Mania όπως την λένε εν συντομία, έγινε το 1985, ενώ το 2016 διεξήχθη η 32η έκδοσή της στο Άρλινγκτον (Τέξας) των Η.Π.Α.. Ο άνθρωπος που δημιούργησε το γεγονός αυτό, είναι ο πρόεδρος του WWE, Βινς Μακμάν.

Η συνταγή της επιτυχίας

Οι πιο γνωστοί και επιτυχημένοι παλαιστές όλων των εποχών, έχουν φτιάξει το όνομά τους και έχουν δώσει τους καλύτερους αγώνες τους σε μια από τις βραδιές της WrestleMania. Εξαιτίας αυτού άλλωστε έγινε το πιο επιτυχημένο γεγονός στην επαγγελματική πάλη, παγκοσμίως. Μερικά από τα ονόματα είναι οι: Χαλκ Χόγκαν, Αντρέ ο Γίγαντας, Ρόντι Πάιπερ, Ράντυ Σάβατζ, Ούλτιμεϊτ Γουόριορ, Αντερτέικερ, Μπρετ Χαρτ, Σον Μάικλς, Τριπλ Έιτς, Στιβ Όστιν, Ροκ, Κρις Τζέρικο, Κερτ Ανγκλ, Τζον Σίνα και Σι Εμ Πανκ. 
Κάθε χρόνο σχεδόν, διάφοροι διάσημοι κάνουν εμφανίσεις, άλλος ένας λόγος που έχει κάνει την συγκεκριμένη βραδιά σημαντική. Μερικοί από αυτούς είναι οι: Μοχάμεντ Άλι, Μάικ Τάισον, Πάμελα Άντερσον, Μίκι Ρουρκ, Ντόναλντ Τραμπ, Φλόιντ Μέιγουεδερ, Σνουπ Ντογκ και άλλοι λιγότερο γνωστοί στο ελληνικό κοινό.
Για το WWE, το συγκεκριμένο γεγονός είναι το πιο επικερδές κάθε χρόνο, από διαφημίσεις, αλλά και από τα εισιτήρια, που σχεδόν κάθε χρόνο τελειώνουν γρήγορα μετά την ημερομηνία έκδοσής τους και τα γήπεδα είναι πάντα γεμάτα. Η 32η και πιο πρόσφατη WrestleMania συγκέντρωσε τον περισσότερο κόσμο στην ιστορία του WWE, με 101.763 θεατές.

Λοιπά στοιχεία

Στην 'Mania ο τελευταίος αγώνας της βραδιάς, είναι συνήθως για το Πρωτάθλημα WWE ή για το Παγκόσμιο Πρωτάθλημα Βαρέων Βαρών, αλλά έχει υπάρξει και αγώνας, όπως στην WrestleMania 28, στον αγώνα Τζον Σίνα εναντίον Ντουέιν "Δε Ροκ" Τζόνσον, που δεν υπήρχε τίτλος υπό διεκδίκηση. Οι αγώνες δεν είναι ποτέ λιγότεροι από οκτώ, ενώ διεξάγονται αγώνες όλων των ειδών.
Κάθε χρόνο, μια εβδομάδα πριν την συγκεκριμένη βραδιά, υπάρχει κάτι σαν πανηγύρι, που ονομάζεται 'η εβδομάδα της WrestleMania'. Εκεί δίνονται συνεντεύξεις τύπου, από τους διοικούντες της εταιρείας, αλλά και από τους μεγαλύτερους παλαιστές. Επίσης, υπάρχουν ώρες που το κοινό μπορεί να βρεθεί κοντά στους παλαιστές, να βγάλει αναμνηστικές φωτογραφίες και να πάρει αυτόγραφα.

WWE Hall of Fame

Από το 1993, μια βραδιά πριν την WrestleMania, διοργανώνεται το ετήσιο Hall of Fame, όπου οι σημαντικότεροι παλαιστές, εισάγονται στο Hall of Fame της επαγγελματικής πάλης, κερδίζοντας ένα δαχτυλίδι. Είναι η μεγαλύτερη τιμή για έναν πρώην παλαιστή, όπως έχει καθιερωθεί.
Μέχρι σήμερα, έχουν εισαχθεί 147 άτομα, με 100 από αυτά να έχουν εισαχθεί ατομικά, 10 γκρούπ, 9 επώνυμοι, 2 νικητές βραβείου Γουόριορ και 7 εισαχθέοι Legacy. 35 άτομα έχουν εισαχθεί μετά θάνατον.
Βαροβαθμίδα

Σημείωση

Η βαροβαθμίδα αυτή δεν θα πρέπει να συγχέεται με τη κατακόρυφη βαροβαθμίδα
Αριστοκράτες του Εγκλήματος

Υπόθεση

Ο Υπάστυνομος του 93ου τμημάτος, Λεόναρντ Ντάιμοντ βρίσκεται σε προσωπική καταδίωξη για να βρει ενοχοποιητικά στοιχεία εναντίον του κ. Μπράουν, αργηγού εγκληματικής οργάνωσης. Ο Ντάιμοντ έχει επίσης μια επικίνδυνη εμμονή με την σύντροφο του Μπράουν, την Σούζαν Λόουελ, η οποία θα κάνει μια αποτυχημένη απόπειρα αυτοκτονίας.
Κατά την επίσκεψη του στο νοσοκομείο για να δει σε τι κατάσταση είναι η Σούζαν, αυτήν θα παραμιλάει και θα αναφέρει διαρκώς το όνομα "Αλίσια". Ο Ντάιμοντ υποψιάζεται ότι πρόκειται για κάποιο σημαντικό πρόσωπο του Μπράουν και προσπαθεί να την εντοπίσει.
Ο αρχηγός Πίτερσον θα πει στον Ντάιμοντ, ότι γνωρίζει που είναι κρυμμένος ένας παλιός συνεργάτης του Μπράουν, ονόματι Μπετίνι, που ίσως του πει για την Αλίσια. 
Ο Ντάιμοντ πηγαίνει και τον βρίσκει τον Μπετίνι, ο οποίος του λέει ότι η Αλίσια είναι η σύζυγος του Μπράουν και ότι κατά την διάρκεια μιας κρουαζιέρας προς την Πορτογαλία, ο Μπράουν πιθανόν την σκότωσε και την πέταξε στη θάλασσα δεμένη με την άγκυρα του πλοίου.
Στη συνέχεια ο Ντάιμοντ βρίσκει την Σούζαν και προσπαθεί να την πείσει να παράτησει τον Μπράουν και παράδεχεται ότι την έχει ερωτευθεί. Η Σούζαν του λέει ότι δεν έχει την δύναμη να το κάνει και τότε ο Ντάιμοντ της δείχνει μια φωτογραφία με την Αλίσια, τον Μπράουν με το παλιό αφεντικό του, τον Γκράτσι. Η Σούζαν μετά στο σπίτι της αντιμετωπίζει τον Μπράουν και του λέει για την Αλίσια. Έκεινος παράδεχεται ότι είναι η σύζυγος του και  ότι είναι ζωντανή και ζει στη Σικελία μαζί με τον Γκράτσι.
Ο Μπράουν δίνει εντολή στους δύό μπράβους του, τον Μάνγκο και τον Φάντε να σκοτώσουν τον Ντάιμοντ, αλλά αυτοί καθώς πάνε στο διαμερισμά του κάνουν λάθος και πυροβολούν την φίλη του, την Ρίτα. Ο Ντάιμοντ εν τω μεταξύ βρίσκει μια πιο πρόσφατη φωτογραφία της Αλίσια και διαπιστώνει ότι δεν ζει στη Σικελία (υπάρχει χιόνι στο εδάφος). Αυτό τον οδηγεί στο συμπέρασμα ότι η Αλίσια είναι ζωντανή και ο Μπράουν δολοφόνησε στο πλοίο τον Γκράτσι για να πάρει αυτός την ηγεσία της Οργάνωσης. Μετά από έρευνα ο Ντάιμοντ εντοπίζει την Αλίσια σε ένα σανατόριο και ζητά την βοήθεια της.
Ο κλοιός θα αρχίσει να σφίγγει για τον Μπράουν, καθώς ο Ντάιμοντ θα βρίσκει ολόενα και περισσότερα ενοχοποιητικά γι' αυτόν. Ο υπαρχηγός του, Μακλούρ βλέποντας το τέλος του Μπράουν, σχεδιάζει να τον σκοτώσει ζητώντας την βοήθεια του Φάντε και του Μίνγκο, ανεπιτυχώς όμως καθώς την στιγμή που θα συναντήθουν όλοι, ο Φάντε πιστός στον Μπράουν θα σκοτώσει τον Μακλούρ.
Εν τω μεταξύ η Αλίσια θα δεχτεί να βοήθησει τον Ντάιμοντ και να καταθέσει εις βάρος του σύζυγου της Μπράουν.
Ο Μπράουν θα αρπάξει με το ζόρι την Σούζαν και θα κατευθυνθεί προς ένα ιδιωτικό αερόδρομιο με σκοπό να εξαφανιστεί. Ο πιλότος όμως καθυστερεί να εμφανιστεί και θα φτάσει τότε εκεί ο Ντάιμοντ. Η Σούζαν θα ρίξει έναν προβολέα πάνω στον Μπράουν και εκείνος θα αρχίσει να πυροβολεί μέσα αδιάκριτως. Ο Ντάιμοντ ξεπροβάλει μέσα από την ομίχλη και συλλαμβάνει τον Μπράουν.
Αληθινή αγάπη

Υπόθεση

Η ιστορία αρχίζει με την απόπειρα απαγωγής της Βικτόρια Μπαλβανέρα, γνωστή κτηματία της περιοχής και ιδιοκτήτρια μεγάλου διαφημιστικού γραφείου Meta Imagen Internacional. Ο Χοσέ Άνχελ, επιστάτης του κτήματος, τη σώζει από τους εγκληματίες και εκείνη αποφασίζει να τον προσλάβει ως σωματοφύλακα της. Ο χρόνος που περνούν μαζί καθημερινά τους φέρνει πιο κοντά και μεταξύ τους αναπτύσσεται μια αληθινή αγάπη. Δεν μπορούν ωστόσο να είναι μαζί αφού και οι δύο είναι παντρεμένοι.
Η Βικτόρια είναι η γυναίκα του Νέλσον Μπρίζ. Εκείνος την παντρεύτηκε από συμφέρον και αποτέλεσμα του γάμου αυτού είναι η κόρη τους Νικόλ. Η Νικόλ είναι ιδιότροπη και αλαζονική κοπέλα κρύβει μονίμως τα προβλήματα που έχει με  τη βουλιμία και την ανορεξία. Αγαπάει πολύ τους γονείς της και έχει αδυναμία στον παππού της Ανίμπαλ, έναν αυστηρό και έξυπνο άνθρωπο, που χειρίζεται τις ζωές των δυο παιδιών του, της Βικτόριας και της Αδριάνας.
Η Βικτόρια κατά τη διάρκεια του γάμου της με τον Νέλσον, ανακαλύπτει ότι εκείνος έχει ερωμένη και σύντομα θα αποκτήσει παιδί μαζί της. Απαιτεί αμέσως διαζύγιο αλλά εκείνος αρνείται να την εγκαταλείψει. Από την άλλη, ο Χοσέ Άνχελ πενθεί για το χαμό της αγαπημένης του συζύγου, Κριστίνας, η οποία πέθανε σε ατύχημα. Η Κριστίνα, δεν άντεξε την αλήθεια όταν ανακάλυψε ότι είναι κόρη του Ανίμπαλ Μπαλβανέρα, αποτέλεσμα της κρυφής σχέσης της μητέρας της μαζί του.
Η Λιλιάνα, κόρη της Κριστίνας, υποφέρει από την απώλεια της μητέρας της, αγνοώντας ότι η πραγματική της μητέρα είναι η Αδριάνα. Εργάζεται ως κηπουρός στο κτήμα των Μπαλβανέρα και είναι υποχρεωμένη να ανέχεται την αγένεια και την κακή συμπεριφορά της Νικόλ. Όλα αλλάζουν τη στιγμή που η Λιλιάνα ανακαλύπτει ότι είναι και εκείνη μέλος της οικογένειας Μπαλβανέρα. Με αυτό το πλεονέκτημα πια προσπαθεί να διεκδικήσει την αγάπη του σωματοφύλακα της Νικόλ.
Η Νικόλ, το ανακαλύπτει και κάνει τη ζωή του Φρανσίσκο, ανυπόφορη μέχρι τη στιγμή που τον ερωτεύεται και εκείνη. Ξέροντας ότι εκείνος είναι ερωτευμένος με τη Λιλιάνα, η Νικόλ αποφασίζει να παντρευτεί τον Ρολάντο, ο οποίος πραγματοποιεί αυτό το γάμο από συμφέρον και μόνο. Ο Φρανσίσκο τελικά παντρεύεται τη Λιλιάνα αλλά κανένα ζευγάρι δεν είναι ευτυχισμένο. Η Νικόλ και ο Φρανσίσκο συναντιούνται ξανά και καταλαβαίνουν ότι εξακολουθούν να αγαπούν ο ένας τον άλλον.
Η Βικτόρια, ο Χοσέ Άνχελ, η Νικόλ και ο Φρανσίσκο θα πρέπει να ξεπεράσουν τα εμπόδια που συνεχώς παρουσιάζονται, να ακολουθήσουν το πεπρωμένο τους και να συνειδητοποιήσουν ότι αυτό που τους ενώνει είναι η αληθινή αγάπη.
Βιβλιοθήκη Απολλοδώρου

Απολλόδωρος και Ψευδο-Απολλόδωρος

Φέρεται να γράφτηκε από κάποιον Απολλόδωρο. Αρχικά πιστευόταν ότι αυτός ήταν ο Απολλόδωρος ο Αθηναίος (γεννημένος στο 180 π.Χ.), μαθητής του Αριστάρχου, για τον οποίο υπάρχουν αναφορές ότι είχε γράψει για την μυθολογία. Από το περιεχόμενο των βιβλίων φαίνεται ότι το έργο έχει γραφτεί κατά τον 1ο αιώνα μ.Χ., έτσι λοιπόν ο συγγραφέας συχνά αποκαλείται «Ψευδο-Απολλόδωρος».
Ερμητικό Τάγμα της Χρυσής Αυγής

Επιρροές

Οι επιρροές στις έννοιες και πρακτικές της Χρυσής Αυγής περιλαμβάνουν: Χριστιανικός μυστικισμός, Καμπάλα, Αρχαία αιγυπτιακή θρησκεία, Θεουργία, Τεκτονισμός, Αλχημεία, Θεοσοφία, Αστρολογία, Ελιφάς Λεβί, Πάπους, Τζον Ντη και Έντουαρτ Κέλλυ, Ενωχιανή μαγεία, και Αναγέννηση, Γριμόριο, καθώς και η Άννα Κίνγκσφορντ και Φρέντερικ Χόκλεϋ.
Καλολίβαδο Κιλκίς

Γεωγραφία - Ιστορία

Το Καλολίβαδο βρίσκεται στο κέντρο του νομού, στη δυτική είσοδο της Ευκαρπίας. Το χωριό απέχει 10,5 χλμ. Β.-ΒΑ. της πόλης του Κιλκίς και 61,5 χλμ. Β. της Θεσσαλονίκης. Το παλιό του όνομα επί τουρκοκρατίας ήταν Ελεσλή ή Ελεσλί. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 9 οικογένειες προσφύγων από τον Πόντο. Ως οικισμός αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα Γιαρδεμλίου (Αμυγδαλιών) που ανήκε στο νομό Θεσσαλονίκης. Το 1926 μετονομάστηκε σε Καλό Λειβάδι και το 1934 αποσπάστηκε στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Κοιλάδι και το Χειμαδιό αποτελούν την τοπική κοινότητα Κοιλαδίου που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 12  κατοίκους.
Ακρωτήριο Ζευγάρι

Το Ζευγάρι είναι ακρωτήριο της Κύπρου, βρίσκεται στα νότια της νήσου και στην Επαρχία Λεμεσού. Αποτελεί το νοτιότερο σημείο του κόλπου της Επισκοπής. 
Διοικητικά ανήκει στη Βρετανική βάση Ακρωτηρίου και ο εναέριος χώρος του ελέγχεται από τη βρετανική αεροπορία. Η περιοχή του ακρωτηρίου είναι περιφραγμένη και απαγορεύεται η πρόσβαση , στο σημείο αυτό βρίσκετε το στρατιωτικό νοσοκομείο πριγκίπισσα Μαίρη και αποτελεί τμήμα της στρατιωτικής βάσης.
Στη περιοχή του ακρωτηρίου Ζευγάρι έχουν βρεθεί πολλά αρχαία ναυάγια .
Διανομισμός

Ο διανομισμός είναι μια οικονομική ιδεολογία που υποστηρίζει ότι τα παραγωγικά περιουσιακά στοιχεία του πρέπει να αναδιανομηθούν και να δοθούν σε στις φτωχότερες μάζες. Ανεπτύχθη στην Ευρώπη στα τέλη του 19ου και στις αρχές του 20ου αιώνα με βάση τις αρχές της Καθολικής κοινωνικής διδασκαλίας, ιδιαίτερα τις διδασκαλίες του Πάπα Λέοντος XIII στην εγκύκλιό του Rerum novarum (1891) και του Πάπα Πίου XI στο Quadragesimo anno (1931). Θεωρεί τον καπιταλισμό και τον σοσιαλισμό εξίσου ελλιπή.
Σύμφωνα με τους υποστηρικτές, η ιδιοκτησία είναι ένα θεμελιώδες δικαίωμα και τα μέσα παραγωγής πρέπει να δοθούν σε αυτούς που τα χρησιμοποιούν όσο το δυνατόν ευρύτερα, αντί να είναι ιδιοκτησία του κράτους ή των κεφαλαιούχων, δηλαδή αντιτίθεται στην πλουτοκρατία, τον κομμουνισμό και τον κορπορατισμό. Ο οικονομολόγος Race Mathews υποστηρίζει ότι ένα τέτοιο σύστημα είναι το κλειδί για την επίτευξη ευημερίας στις τάξεις.
Ορισμένα χριστιανοδημοκρατικά πολιτικά κόμματα υποστήριξαν την ιδεολογία αυτήν.